I 
120 
Hudlapper, i hvis Spids den lange, tornlignende Børste er indføjet. 
Det ligger nær at antage, at Pedalion s Lemmer ikke ere andet end 
en meget extrem Udvikling af dette Bygningsforbold; dette bliver 
særlig fremtrædende, naar man sammenligner Hannen hos Pedalion 
med Triarthra breviseta (Tab. II, Fig. 72 og 73); førstnævnte er nem¬ 
lig udstyret med tre Hudlapper, der i Størrelse aldeles ikke over- 
gaa Triarthra s, og i hvis Spids man finder 1 eller højst 3 Børster 
indføjede l ). 
Hvad de ejendommelige, kølleformede Legemer hos Pedalion 
angaar, der af Hud son opfattes som saakaldt „scirtopodic foot“, 
da ere disse Dannelser efter min Opfattelse langt vanskeligere at 
forstaa end Lemmerne, da der inden for Hjuldyrene intet som helst 
Sidestykke findes til disse Dannelser. Naar man betænker, hvor 
forskelligartet Sanseorganernes Udseende og Plads kunne være i de 
forskellige Rotiferfamilier, og navnlig mindes de mærkelige Lateral¬ 
organer hos Melicertiderne, kunde der synes at være en Mulighed 
for, at disse kølleformede Legemer ere en Art os ukendte Sanseorganer. 
Pedalion er efter min Opfattelse en pelagisk Melicertide, 
der kar bevaret Melicertidernes Hjulorgan og Munddele, men hos 
hvilken den forandrede Levevis som Planktonorganisme har frem¬ 
kaldt Tabet af Foden og frembragt de til Spring uddannede, tornbesatte 
Lemmer i Overensstemmelse med de ganske tilsvarende Modifika¬ 
tioner, som forskellige andre Familiers Arter, der ere bievne Plank¬ 
tonorganismer, synes at blive underkastede. Enhver, der som jeg, 
har været saa heldig i samme Plankton at finde baade den pelagiske 
enlige Melicertide, Conochilus unicomis og Pedalion, vil næppe 
kunne nægte, at disse to Former paa en eller anden Vis maa 
være beslægtede. Ligheden mellem dem er meget stor. 
0 Disse Børster eller Torne hos Triarthra samt Polyarthra saavel som 
Lemmerne hos Pedalion, der tidligere have spillet en stor systematisk 
Rolle, have i Virkeligheden ingen systematisk Værdi. Det er Dannelser, 
der optræde hos fodløse Planktonorganismer og sætte dem i Stand til 
at udføre store Spring; de kunne forekomme hos Former, der iøvrigt 
ikke ere beslægtede ( Polyarthra, Triarthra). 
